Vegurinn lokaður undir Hafnarfjalli vegna ofsaveðurs Að beiðni lögreglu hefur veginum undir Hafnarfjalli verið lokað vegna ofsaveðurs en vindhviður hafa mælst þar yfir 60 metrar á sekúndu . Bíða flutningabifreiðar á suðurleið í Borgarnesi eftir að veðrið lægi . Auk þess er varað við stórhríð á Hellisheiði og Fróðárheiði . Einnig hefur verið varað við óveðri á Kjalarnesi og á norðanverðu Snæfellsnesi vestan Grundarfjarðar . Tjón af völdum veðursins er þegar orðið nokkuð í Borgarnesi og á Hvanneyri . Björgunarsveitir hafa komið til aðstoðar vegna fjúkandi hluta . Veðurstofan varar við stormi sunnan - og vestanlands fram á nótt og talsverðri rigningu í nótt og til morguns á sunnanverðu landinu .